戴錫章

戴錫章，字海珊，四川開縣人，開縣縣學廩生，年二十八歲中式光緒二十年甲午科四川鄉試舉人《光緒二十年甲午科十八省鄉試同年錄》。光緒二十九年，新海防例掣籤分發主事「新海防例掣籤分發。郎中：董如鵬，順天；董爾謨，順天。花翎：寧奎章，直隸。主事：趙杏林，順天；徐翔翰，江蘇；沈嘉焜，浙江；徐驤，浙江；戴錫章，四川」，《申報》第10941號。官法部主事「祖跡圖題跋：數典忠祖，平流之所不爲；述德表賢，仁者之所有事。願或青甯赤馬，妄侈錫類之蕃；爽鳩御龍，莫究得姓之始。又或因緣滿奮，攀附汾陽，甚且鑿堌生杜氏之嬚，爭塚速熊光之訟，沈彈不顧，閔胄妄希，抑又戾焉。若吾友同年王君季薌，河汾衍緖，淮水興宗，久馳鳳閣之聲，不墜龍門之舉，固已子安作序，克紹宗風，子陽明經，能傳奕禩者矣。乃者出其新舊所題祖跡圖詠屬題，竊見所詠先世遺事，言皆摭實，語不涉誣。其述一世東安及四世戸長君也，則言籃縷初啟，嘉懿弗傳，遺所居以令名，不荒莊莊於官業，如是而已，無溢美也。其述十世伯祖鄉賢君也，則稱以進士起家，有惠民善政，徭征之豁，端謹之稱，望重儒林，祀罄嚳序，如是而已，亦無過頌也。至其述述十四世伯祖尙書君之起義蘄黃也，則以吠昧尊堯，哀同望帝，沈家湛族，矢九死以不移；覆卵破巢，併册砦以同命。鳥中五百，豈從隆準之招；江東八千，盡殉憤王之烈。忠魂毅魄，義士頑民，幾蒙垢於一時，卒大白於千載，言之鑿鑿，無欺飾也。若夫述一筐之績，繪三槐之圖，上溯五雲競爽之賢，下及宿松守城之烈，塔山文化，精舍猶存，蘄水武功，血褌斯在。迄今過烏衣之巷，尋馬革之踪，猶見江左流澤之長，太原貽謀之遠焉。余先世麻城與君鄰境，顧以不文，未能述德，讀君題詠，彌用慚恧，不自知其言之蔓也。清史舘繤修前法部主事四川開縣海珊戴錫章謹跋」，王葆心，《湖北羅田東安王氏庚申宗譜》卷二之一 「具呈四川京官翰林院編修賀維翰、施愚，裁缺內閣中書李昌宣，民政部主事王荃善、孫世彥、胡琳章，度支部主事廖廉能、孫爾康、張啟愚、劉毓槃，七品小京官劉明昭，裁缺吏部主事徐冕、徐際恆、張名振，陸軍部主事廖學潮、劉懋勛，法部員外郎王樞，主事傅驥、熊煜、戴錫章，禮部主事紀大經、盧文鉅，外務部七品小京官柯鴻烈，民政部行走湖北試用道李新展，學部主事吳思訓，大理院推事王德鵾、胡庸章，禮部司務李堯勛，七品警官羅兆鳳等，為竊名朦稟據情聲雪事。竊自四月十一日奉上諭，天下幹路悉歸國有，定為政策。四川川漢鐵路亦屬收回國有之一。職等以事關全省權利存廢，京官無法定議決之職權，況股分公司凡屬公司財產之移轉變更，應以多數股分之股東意思為準。故京中值年每接川電，開會集議，職等咸以茲事重大，應由川中股東取決為詞，殊裁缺內閣侍讀學士甘大璋以四十六人公呈，請將川路公司收支虧存各款一律劃歸國家路款，朦稟大部，私竊職等銜名，羅列其中。職等伏思川路股本為四川千萬股東之財產，附股不附股，非他人可妄為處分，苟無正式委任，而遽越俎代庖，眾怨所歸，即眾矢所集，先人廬墓所在，至為寒心。為此據情協稟，取消職等銜名，以弭後患。伏乞鈞部鑒核施行」，〈賀維翰等呈郵傳部文〉宣統三年五月。著名史家，撰有《西夏紀》「送戴海珊歸里序：人之相與，有不期然而然者，群集曹接，意思了不相屬，獨有神合者焉。初相視若素識，漸乃引而益親。問何以然，誠不知甘所以然，則予於開縣戴君海珊有然者也。予之遇君，自戊辰冬在舊京城東書局，至今三載有餘，歡好無間。君光緒甲午舉人，援例為法部主事，在清史館任編纂且十年，著有《西夏史》二十八卷，已刊行。又有《西夏叢記》二十八卷、《邦交志》十餘卷，予皆得而觀之，淵博翔實，積數十年心力以成之，非苟作也。君性清簡，無他嗜，惟嗜古書，所聚已數萬卷。仍以暇時過各書肆，得未見本，則大喜，即重價必購取之。予數向君借書，君又數以佳本見貽。與君談，明實篤摯，無偏倚之見、隱匿之詞，蓋古績學之士，不圖於令得見之也。今年春，君受鄉人聘，將歸修邑志，瀕行，索予贈言。予學不逮君，奚有於言？然前此鄉居，亦嘗分篡省志，凡歷七年，糜費歲月，究於人己無益。君擅史學，固不以著述為勞，第君之年亦稍老矣。昔者戴氏東原、陸氏耳山、段氏懋堂，俱博學善著書，及其晚年，則皆息心於寂靜之鄉，自謂平生記誦，杳若雲霧，而於養氣繕性之功，若有所見而恨遲焉。大抵天地之道，其見於有形者，莫非粗跡，故書籍可傳者，亦跡而已。至其中有甚精者，非息吾心不足以探之。予聞蜀中多佳山水，盛山之勝，又在君戶庭間。君歸，丹鉛餘暇，乘高覽眺，保養天倪，以視孜孜仰屋，徒嗜古人糟粕，所得必更多，是區區之心所願於君者也。夫不期其然而然，即道之所在，業與君相契之深，由是共勉焉，又君之所以默勖於予者也，皆相與之真也。於是敘而書之，以贈君行」，何振岱，《我春室文集》。民國時曾入史館參與協修《清史稿》《清史稿·清史館職名》。回鄉后領銜修《開縣志》，未成而卒，享年六十五歲。
註釋

Category:開縣人
Category:光緒二十年甲午科四川鄉試舉人
Category:法部主事
Category:中华民国大陆时期历史学家